b'\n_START_ARTICLE_\nHerbertas Jank\xc5\xabnas\n_START_SECTION_\nBiografija\n_START_PARAGRAPH_\nStudijavo archeologij\xc4\x85 Karaliau\xc4\x8diaus, Jenos ir Berlyno universitetuose. 1931 m. baig\xc4\x97 Berlyno universitet\xc4\x85. 1961 m. Getingeno moksl\xc5\xb3 akademijos, 1963 m. \xc5\xa0vedijos moksl\xc5\xb3 akademijos, 1968 m. Austrijos moksl\xc5\xb3 akademijos narys._NEWLINE_Nuo 1931 m. Kylio universiteto archeologijos muziejaus mokslo darbuotojas, 1938-1942 m. direktorius. Nuo 1935 m. daktaras, nuo 1936 m. docentas. 1942 m. Rostoko universiteto profesorius. Tyrin\xc4\x97jo viking\xc5\xb3 Hedeby (Haithabu, \xc5\xa0l\xc4\x97zvigas) gyvenviet\xc4\x99; kurios tyrin\xc4\x97jimus finansavo SS. Antrojo pasaulinio karo metu tarnavo Rozenbergo tarnyboje \xe2\x80\x9eSS Wiking\xe2\x80\x9c divizijoje. Po karo buvo nu\xc5\xa1alintas nuo pedagogin\xc4\x97s veiklos, bet kaip kviestinis profesorius skait\xc4\x97 paskaitas Hamburgo, Kylio universitetuose. 1956 m. Getingenaso universiteto profesorius.\n_START_SECTION_\nMokslin\xc4\x97 veikla\n_START_PARAGRAPH_\nTyrim\xc5\xb3 svarbiausia sritis \xe2\x80\x93 viking\xc5\xb3 laikotarpis, taip pat dom\xc4\x97josi Ryt\xc5\xb3 Pr\xc5\xabsijos archeologija. Para\xc5\xa1\xc4\x97 straipsni\xc5\xb3 apie Til\xc5\xbe\xc4\x97s apylinki\xc5\xb3 \xc4\xafvijinius smeigtukus (1931 m.), senojo gele\xc5\xbeies am\xc5\xbeiaus radinius Semboje (1950 m.). \xc5\xa0l\xc4\x97zvigo muziejuje saugoma jo surinkta med\xc5\xbeiaga apie \xc5\xa1iuos radinius ir Lietuvi\xc5\xb3 literat\xc5\xabros draugijoje Til\xc5\xbe\xc4\x97je buvusius archeologinius rinkinius.'